Året 2020 startet med ekstraordinært årsmøte. Det ble valgt nye styremedlemmer fram til årsmøtet i mai. Bakgrunnen var krav fra medlemmene om beslutningsdyktig styre. Styret hadde ikke vært beslutningsdyktig siste halvdelen av 2020 da flere styremedlemmer trakk seg. Merethe Tveita og Liv Berit Nyblin Løken ble valgt inn i styret. Tone Ingulstad, Heidi Hansen og Annette Ødegaard fortsatte fra det gamle styret som ble valgt på årsmøtet i 2019.

Nytt styre ble valgt på det ordinære årsmøtet i mai 2020. Tone Ingulstad og Merethe Tveita stilte ikke til gjenvalg. Valgkomiteen kom med forslag til to nye kandidater: Miriam Segal og Gitte Kruse, begge valgt for to år.

**Styrets sammensetning fra mai 2020:** Heidi Hansen (styreleder, regnskapsføring, styrerepresentant NFP) Miriam Segal (nestleder, representant i EAP, vara styrerepresentant NFP) Liv Berit Løken (økonomi/regnskapsoppfølging) Gitte Kruse (styremedlem) Annette Ødegaard (vara, representant NIKUT)

**Styrets aktivitet.** Styret har avviklet 6 styremøter der vi har vært beslutningsdyktige. Saker som har vært behandlet i styret dette året:

1. Konstituering av roller i styret
2. Planlegging workshop-«event» «Hygga». Dette ble avlyst, eller utsatt til 2021 av smittevernhensyn.
3. Kursvirksomhet og workshops i samarbeid med NIKUT
4. Kartlegging medlems ressurser
5. Økonomi, rutiner og prosedyrer, avsetning midler til framtidige kurs
6. Drøfting konsekvenser mva, deltakelse i arbeidsmøter NFP, forberedelse og bidrag til felles aksjoner i NFP (som dessverre ikke ble utnyttet/brukt)
7. Drøfting PFO, status i NFKUT er sendt til NFP. Evt. konsekvenser for vedtektene
8. Drøfting av zoom som alternativ møteplass under pandemien, planlegging workshops.
9. Styremøtesaker NFP

**Aktiviteter og kurs:**

* Samfunnstraume, veiledningsserie i samarbeid med NIKUT. Ca 15 medlemmer deltok
* Miriam Segal utarbeidet en veiledning/informasjonside om GDPR-vennlige videoløsninger for psykoterapitimer på nett. Denne er lagt ut og tilgjengelige på NFKUT sine nettsider.
* KUT-veiledning med Toril Johnsen, to styremedlemmer deltok
* To i styret deltar på etterutdanning med psykodramaveiledning gruppe av to års varighet fra høsten 2020 ble prioritert foran oppstart interne kurs

**Medlemsantall NFKUT 2020.**  30 med medlemskap med forsikring (kr.1500,-) 6 med medlemskap uten forsikring (kr. 1000,-) 2 Studentmedlemskap (kr. 450,-) 6 Støttemedlemskap (kr. 250,-)

**Hovedforeningen NFP.** Miriam Segal og Heidi Hansen har vært representet på styremøtene, bistått med zoom og organisering. Miriam har vært kontaktperson i EAP. Til sammen har vi deltatt i ca 20 møter. Aktiviteten i NFP ble mye høyere og krevde mye mer enn hva vi hadde antatt. Aksjoner og skrivearbeid omkring mva for alternative behandlere og organisering, vedtekter og lederutfordringer krevde både tid og energi. NFP krevde ingen medlemsavgift i 2020 grunnet Covid-19-pandemi og kapitalbeholdning.

**Hva tar vi med oss videre inn i 2021**. Kursvirksomhet og workshops som var planlagt ble dessverre utsatt av smittevernhensyn. I stedet dukket det opp flere andre muligheter med læringsaktivitet på zoom som mange ble engasjert i. Vi håper å komme tilbake med fysiske samlinger slik som planlagt på «Hygga» igjen i løpet av 2021. Møtepunkter med kurs/workshops på zoom viste seg å være et godt alternativ, det samme gjelder for styremøter. Flere av oss kunne slik delta på internasjonale workshops, og vi har nok kompetanse til å holde slike selv også. Karianne Næss, Annette Ødegaard og Miriam Segal er utfordret og delvis tidfestet når det gjelder workshops i 2021. Flere ønskes velkommen til å dele sine erfaringer og kompetanse på zoom, vi i styret kan stille opp med markedsføring og organisering, da vi etter hvert har gjort oss kjent med bruk av zoom/teams.

Leder har hatt flere interessante samtaler med både gamle og tilkomne nye medlemmer, som er interessert i faget og som kan tenke seg å være med i styrearbeidet.

På grunn av at vi ikke ble krevd for kontingent i NFP i 2020, og hadde lite utgifter ellers, framstår foreningen med en grei økonomi med tanke på framtidig kursvirksomhet/workshops.

Det har vært ett lærerikt år, som til tross for pandemien har åpnet opp for nye samarbeids-former. Alle i styret er oppfordret til å fortsette ett år til. Samarbeidet har vært svært godt med interessante drøftinger. Dessverre melder tre styremedlemmer at de er nødt til å trekke seg av familiære/helsemessige grunner. Styret trenger to nye medlemmer og en vara, og arbeidsgrupper for bl.a arrangement og fagutvikling. Året 2020 har vist at mulighetene og utfordringene for oss er mange, det er ett større behov for vår kompetanse nå enn noen gang. Våre aktiviteter er blitt forsket på av høyskoler og universitet med stort engasjement. Vi i styret håper vi fortsatt kan stå skulder ved skulder og framme dette så viktige faget gjennom vår arbeidshverdag både innenfor privat virksomhet og i det offentlige helse- og skolevesen.

**Til minne** Vi lyser fred over minnene etter Tone Bjørneboe og Paolo Knill som gikk bort i 2020. De er to av grunnleggerne av kunst- og uttrykksterapien i Norge og internasjonalt, som alltid vil leve videre i våre hjerter.

**Handlingsplan for 2021 for videre bearbeiding og arbeid i NFKUT**

1. Konstituering av styret NFKUT, tidfesting styremøter fram til april 2022.
2. Styrehonorar og arbeidsmøter 2020 og 2021 (fordeling 2020, og forslag 2021).
3. ZOOM-ansvarlig, møter om GDPR-vennlige videoløsninger for psykoterapi på nett
4. Planlegging av styremøter for 2021, implementering av PFO i saklisten
5. Oppretting av PFO-gruppe
6. Nedsetting kurskomite workshop med Margaretha Warja.
7. Prosjektering workshops, evt. samarbeide med NFP.
8. Medlemsmøte på zoom juni 2021 (presentasjon av KUT-arbeid/master og mva-saken)
9. Møte med Gjensidige om forsikring
10. Oppfølgingsdag fra gruppeveiledning fra 2020.
11. Deltakelse på vårsymposiet 2022
12. Nordisk samarbeid, evt. internasjonalt.
13. Søknad om midler fra Helsedirektoratet til frivillige organisasjoner. Styret setter ned en gruppe på første styremøte høsten 2021 for utarbeiding søknad Altinn.